OTSIKKO

				Nimi
				Työn päivämäärä
				Selostuksen päivämäärä
Johdanto

Tähän kirjoitetaan, mikä on työn TAVOITE ja lyhyt kuvaus työstä. Ajatus on herättää lukijassa mielenkiinto lukea selostus loppuun. Ei selosteta koko työtä!

Kerro siis lyhyesti kysymyksiin MITÄ, MIKSI, MISSÄ, MILLOIN ja KUKA TEKI.

Pituus maksimissaan 10 riviä!

Työn kulku ja tulokset

Tähän kuvataan työn kulku niin tarkasti, että sen voi toistaa selostuksen pohjalta. Kirjoitetaan kaikki työohjeessa olevat vaiheet ja omat lisäykset / huomiot työvaiheisiin. Käytetyt välineet ja kemikaalit mainitaan sujuvasti osana tekstiä, EI LUETTELONA! Tarvittaessa voi lisätä havainnollisen kuvan mukaan.

Tämän osuuden pituus on usein 1 – 3 sivua tekstiä riippuen työn laajuudesta ja tulosten määrästä. 

Muista sujuva kieli ja lauserakenteet. Käytä asioista niiden oikeita nimiä (vertaa sanoja sähköjohto ja piuha).

Esitä myös kaikki työssä saadut tulokset. Ne voivat olla lukuja, laskuja, taulukoita, kuvaajia tai kuvia. Tulokset esitetään juuri sellaisina, kuin olet ne työssä saanut, niitä ei saa muuttaa. 

Esitä myös kaavat - ei pelkkiä lukuja.

Joskus tulokset voidaan esittää myös omassa osiossaan irrotettuna työn kulusta. 

Arviointi ja virhearviot (tärkein osio)

Annetaan arvio itse työstä, omasta tai ryhmän työstä. Pohditaan, mikä olisi voinut mennä pieleen? Mistä on aiheutunut virhettä tulokseen? 

Tässä kohdassa tuodaan esiin myös teoriataustaa. Tukeeko työ jotain teoriaa? Vastaako saadut tulokset oikeita arvoja? Mitä ovat tarkat ja oikeat arvot? Mistä ero johtuu?

Vastataan kysymyksiin, jotka liittyvät työhön.

Tämän osuuden pituus vaihtelee puolesta sivusta kokonaiseen sivuun.